Publication: Magyar Közlöny
Issue: MK-2011-123 (Year: 2011, Number: 123)
Era: contemporary
Section: 5. melléklet a 219/2011. (X. 20.) Korm. rendelethez
Paragraph Index: 439

b) az azonosított veszélyes anyagokkal kapcsolatos súlyos baleset következményeinek értékelése. 1.2.2. Az üzemeltetõ részletesen elemzi a reálisan feltételezhetõ veszélyes anyagokkal kapcsolatos súlyos balesetek elõfordulásának okait és körülményeit. Ennek során bemutatja a veszélyes anyagokkal kapcsolatos súlyos balesethez vezetõ üzemzavarok üzemen belüli vagy kívüli kiváltó okait és lefolyását. A veszélyazonosításhoz az üzemeltetõ bármilyen, e célra a nemzetközi gyakorlatban elfogadott módszert használhat. 1.2.3. Az üzemeltetõ értékeli a reálisan feltételezett balesetek lehetséges következményeit. Ennek során az üzemeltetõ bemutatja azokat a területeket, melyeket az üzembõl kiinduló ilyen balesetek hatásai (mérgezés, tûz és robbanás okozta hatások) érinthetnek. A területek bemutatása térképen és ezzel egyenértékû leírással történik, melynek során figyelembe kell venni e rendeletnek a védendõ adatokra vonatkozó elõírásait is. Az üzemeltetõ, a veszélyes anyagokkal kapcsolatos súlyos balesetek következményeinek értékelését bármilyen, a nemzetközi gyakorlatban, az adott típusú súlyos balesetre, a szakma által általánosan elfogadott módszerrel végezheti el. Az értékelést a technológiában feltárt minden balesetre el kell végezni, de a súlyos káresemény elhárítási tervben csak a küszöbérték alatti üzem egésze által jelentett veszélyeztetést érdemben meghatározó, legnagyobb veszélyeztetést jelentõ baleseti eseménysorokat kell bemutatni. 1.3. A veszélyes anyagokkal kapcsolatos súlyos balesetek elleni védekezés és a hatások csökkentésére irányuló tevékenység erõ- és eszközrendszerének leírása. Ezen belül: 1.3.1. a védekezésbe bevont szervezetek, erõk

Source: https://magyarkozlony.hu/hivatalos-lapok/9384b33f6179d0f7665d1ad6e9ec00bdccd75dda/dokumentumok/e767aa8065b1000cd184912d0012cc03b5a260a6/letoltes